section_heading: Povijest časopisa
paragraph_text: Časopis Hrvatski planinar najstariji je hrvatski časopis iz područja tjelesne (fizičke) kulture i jedan od najstarijih europskih planinarskih časopisa. Prvi broj izašao je 1. lipnja 1898., u nakladi od 1000 primjeraka. Zbog ratnih i poratnih okolnosti časopis nije izlazio od 1915. do 1922. i od 1945. do 1948. Od 1910. do 1913. izlazio je kao prilog Obzorova Vienca, pod naslovom Planinarski vjesnik. Od 1949. do 1991. godine izlazio je pod imenom Naše planine.